
»La verite, celte fille du ciel, qui brille d'une jeunesse im - 
tnuahle , mus l’avons petrifiee pour qu’elle ne subit pas les outra- 
ges du temps , et la statue de pierre a , en effet , resiste jusqu'a 
ce jour, et quoique ce fut une masse inerte, nous nous rcjouis- 

sions de sa duree Mais le temps desagrege les roches les 

plus dures ; la statue commence a tomber en poussiere et Veffroi 
nous saisit. Ah ! c’est que la vie seule est eternelle , la vie 
avec ses crises , ses luttes, ses soufrances. Que notre christia- 
nisme redevienne une vie, qu’il reprenne le mouv ement , qu’il 
cherche le progres , qu’il marche courageusement a la conquele 
de la Science et de la poesie , du vrai et du beau. — La victoire 
du Christianisme sur le monde est au prix d’une rcforme , qui 
brise les formules de VEcole et rende a la vie religieuse sa spon - 
laneite , a la foi son autonomie.” 

COLAM. 



» In/olgc dieses Au/leuchtens der Idee der Sitllichleeil ist auch der 
chrislliche Geist in ein neues Stadium seiner Entwicklung eingc- 
treten. Der chrislliche Geist hat die rein religiose und eben 
sugleich kirchliche Form aufgegeben, und ist damit beschdf- 
tigt , scine sitlliche Seile hervorzubilden ; das Chrislenthum geht 
damit um, sichaus der reinen FrSmmigkeit und damit zugleich 
aus der Kirchlichkeit in die Sittlichkeit hinuber su iiberselzen. 
Dadurch enlsteht freilich fur das ungeubte Auge der Anschein 
einer Unchristlichkeit der Zeit und die Tduschung , ais habe die 
Wirksamkeil des Christenthums in der Menschheil abgenommen : 
den schdrfer blickenden aber kann dieser Schcin nicht blenden.” 

UOTHE, 



Digitized by Google 




ORATIO 



DE 



RELIGIONIS CHRISTIANAE INDOLE PRA- 
CTICA, UTI ANTEA SEMPER SIC OMNINO 
IIODIE, MULTUM NEGLECTA; 



HABITA 

DIE IX FEBRUARII MDCCCLII , 

AD ACADEMIAE LUGDUNO- BATAVAE MAGISTRATUM 
ITERUM SOLENNI RITU PONENDUM. 



Digitized by Google 




Digitized by Google 



I 



ACADEMIAE CURATORES, PROFESSORES, CIVES-ADOLE- 
SCENTES , VOSQUE VIRI ERUDITIONE MUNERUMQUE 
DIGNITATE CONSPICUI, QUICUNQUE HAEC SOLENNIA 
NOBISCUM CELEBRARE DIGNAMINI! AUDITORES SPE- 
CTATISSIMI, HUMANISSIMI! 



Solenni hoc die tam mihi esse felici contingit, ut Rectoris 
Academiae munus, post tria lustra, iterum deponere liceat faus- 
to Numine gestum. — Fausto , inquam , Numine gestura ! 
Nam, uti calamitatis ac detrimenti publici quidem expers hoc 
anno Academia mansit magno beneficio Dei, sic civium stu- 
diis simul atque frequentia floruit. Juventus autem haec 
Academica tanta se mihi probavit modestia, virtute, humanitate , 
ut omni sollicitudine hac ex parte Rector vacarem et Aca- 
demia salva vel sine Rectore gubernaculisque fuisset. Quare 
Auditores! quod mihimet ipse gratulor, idem et vobis et 
Academiae et vero Patriae grates Deo laudesque agendi am- 
plam materiam esse, id profiteor meam hoc die felicitatem 
augere. 

Magistratus autem munere abituro , quum ex Majorum more 
hoc sit impositum oneris, ut festum Academiae diem celebret 
Oratione atque in medium proferat, quae Literarum, Patriae, 

1 • 

Religionis, temporis universe quod vivimus commodis et emolu- 
mento ipsi quidem videantur prodesse ; — equidem conversis 
in aetatis nostrae rationem oculis , Divinaeque Religionis quae 
nunc est conditioni intentus, inde repetendam duxi, quam 
sumerem mihi coram vobis dicendi materiam. 

Nec desunt profecto , quae tuto dicas signa temporis nostri. 
In his vero unum , quod neque vos effugit , quotquot Religio- 
nis ac humanitatis estis amantiores, neque meam non potuit 
advertere mentem eamque saepenumero suspensam tenere. 
Hoc volo A. A. eam nunc esse populorum vel cultissimorum condi- 
tionem vitamque moralem , ut sanctae Religionis vis benefica 
subinde misere lateat ; et licet ea sit felicitas temporis nostri, ut 
revixerint apud innumeros homines Religionis Euangeliique amor 
ac studium, haec tamen sic revixisse, ut simul invaluerint rixae, 
renovatae sint factiones , et dominenlur hodie ubivis plus quam 
theologica odia. Cujus rei tristissimae princeps saltem ac prae- 
cipua causa, cum in male intellecta et adhibita Religionis indole 
lateat, adeoque eadem illa sit, quae omni fere tempore rei 
Christianae cladem gravissimam intulit, operae omnino preti- 
um facturum me spero , si hanc causam historice vobis ex- 
plicandi periculum faciam. Dicam igitur: De Deligionis Chri- 
stianae indole praclica, uti antea sempnr sic omnino hodie, mullum 
neglecta. Dicam quidem, Humanissimi Auditores! non ut voluero, 
sed ut potero. At Dei auxilio vestra que, duduin mihi cognita, 
benivolentid fretus, eik utar animi dicendique libertate, quam 
uti rei gravitas, ita temporis, quod vivimus, necessitas et vero hu- 
jus Cathedrae Lugduno-Batavae dignitas et auctoritas postulant. 



Duplicem autem argumenti rationem sic bipertita omnis se- 
quetur oratio , ut slalim quidem id , quod in Christiana Reli- 
gione omnino summum est, pro viribus vobis exponam. 

Quodsi affirmem igitur, divinam hanc Religionem omni sua 

indole ac destinatione omnino practicam esse, seio quidem nil 
me inauditi vel insueti proferre, nihil adeo, cujus non ultro 
omnibus, sincere illam colentibus, clam insideat animi persuasio : 
at vel sic talia simul, quae et alio verti et contra meam mentem 
intelligi facile possint. Quare quo magis constet, quam agi- 
mus, caussa, ante illam definire paucis quam uberius explicare ju- 
vabit. — Quid igitur? An Christianae Religioni indolem pra- 
cticam vindicans, illud jam ago, ut Divinam hanc Institutionem 
argumento ac principiis carere contemplativis aut theoreticis 
dicam ; ut adeo omni jam Dogmaticae Christianae veluti ner- 
vos praecidam , eorumque hominum , si Dis placet , Christiano- 
rum audaciam tuear ac levitatem, qui, quid credat quis, 
aut quid verum divinumque habeat , modo bene si vivat , ni- 
hil referre contendant temere? Profecto, tunc demum recte 
id sapienterque dictum laudarem, si aut absque fundamento 
esse aedificium posset, aut stolidus ille, quem Divinus Serva- 
tor domum suam aedificantem super arenam facit 1 , esset maxime 
sapiens dicendus. At vero, in eorum ipsorum, quae solent 
theoretica et dogmatica dici , quaeque vulgo Fidei Capita audi- 
unt, — in horum, inquam, indole et ad divinam Religionem 
ratione, omnis fere, quam hic agimus, quaestio vertitur. Ubi 
nimirum Christum , sapientiam et justitiam et sanctimoniam , 
et vero hac vik redemptionem, a Deo facium nobis Apostolus 
dicit 1 , jure meritoque principi loco hanc statim sapientiam 
laudavit, utpole quae, mentem maxime spectans, ea complecti- 
tur et suppeditat omnia, quae magnae rei initium faciant, 
quibusque porro et animo justitia et voluntati sanctimonia , 
et vero homini toti quanto suprema illa impertiri beatitas pos- 
sit, quae, redemptionis nomine, omnem ejus spectat cum Deo 
reconciliationem. Hanc autem sapientiam sive theoreticam , 



MiT. VII: 24. sqq. ») 1 ad Cor. I: 30. 

seu alio nomine dicas, eam vero simul ita maxime praclicam 
esse, ut hominis, in theoreticis vel parum exercitati, sit 
usibus accommodata salulique inserviat, nemo facile poterit 
in dubium vocare, nisi qui aut Christum Theologiam docuisse, 
aut ante sit Theologus quisque quam vere Christianus , perverse 
contendat. — Quare A. A.! quamvis. Religionem Christianam 
contemplativis superstructam notionibus harumque adeo uberio- 
rem ct dogmaticam explicationem maxime necessariam esse, 
ultro fatemur: ipsam Divinae Religionis indolem ideo omnem, 
praclicam dicimus, quoniam in ipsa quidem Divina Institutione 
singula theoretica illa hactenus proposita tantum et veluti de- 
libata occurrunt, quatenus faciant ad animum erigendum, — 
quatenus ipsi vitae instaurandae inserviant Deo Christoque dica- 
tae . — eoque valeant unice, ut homo genusque hominum uni- 
versum , vitiositatis ereptum imperio , ad moralem sui explica- 
tionem , ad similitudinem Dei , ad beatitatem adsurgat atque 
procedat. — Hoc igitur significamus, ubi ipsam divinae Reli- 
gionis indolem, quodque ipsi a Deo est impositum munus, omni- 
no practica et moralia dicimus. Quod quam verum sit, imo 
verissimum, nunc paucis juvat in memoriam revocare. 



Et stalim quidem ad antiquiorem illam Dei patefactionem , 
cujus V. T. libri nobis historiam servant, provocare licebit. 
Hujus enim argumentum, consilium, ratio omnis, quiu sua 
indole mere practica sint, ecquis dubitaverit, nisi qui ivipu- 
xoTnzfaixv illam, ad quam, quae res divinas spectant, omnia 
et singula hic sunt proposita, negliget, neque quae a fronte 
ad calcem hic usque recurrunt, eo esse destinata videat, ut in 
oculos incurrat turpitudo mali moralis, ut hujus inter homines 
frangatur debelleturque imperium , verae vero Deoque gratae 
virtutis studium crescat et stabiliatur. — Theoreticum dicas 

sublime illud: In principio creavit Deus coelum et terram!”* 
theoreticam , quae sequitur , et informatae telluris et creati 
hominis et originis peccati mox increscentis enarrationem : — 
theoretica item, quae Deum hic porro unum, omnipotentem, 
sanctum, justum, bonum, hominum praesertim amore ac mi- 
sericordia plenum , perpetuo nobis ante oculos ponunt ; — at 
videas, quam haec ipsa sint moralia maxime, eo nimirum 
dicta ac destinata , ut, Patris instar, aberrantes ab interitu filios 
suos homines Deus servaret, sui timore eos et amore in- 
cenderet , perque nullas non suae Providentiae vias Sui tandem 
similes redderet. Ut singula paucis complectar : ab aureo isto 
Dei ad Cainum effato : «Nonne bene si egeris erectio est ? Sin 
male , cubat ante portam peccatum ! Hoc te sibi submittere ardet. 
Tu vero dominaberis ei! 1 ” ab hoc aureo, inquam, effato, per cuncta, 
quae continuata deinceps serie exstant: Patriarcharum native 
enarratas historias, instituta Mosaica, Davidis pii suspiria animi , 
Salomonis sapientiam, Prophetarum denique sublimia verba, 
ad ultimam illam, in qua Malachias desinit, orituri tandem 
Solis Justitiae annuntiationem 3 : — in hisce omnibus contem- 
plativam , certam absolutamque divinarum rerum patefactionem 
sane frustra quaesiveris; at hoc unum dominari ubivis vide- 
bis salutare consilium Dei, ut Divinae sanctitatis ac beatitatis 
homo ipse particeps fiat. 

Et his quidem de antiquiore illo tempore dictis, jam omnem 
videor mihi Divinae patefactionis indolem delineasse. 

Non certe alium finem aliudve munus uberiori ilti , non uni- ' 
us populi , sed hominum omni loco ac tempore omnium , per 
Christum institutioni Deus imposuit. 

Ecce, adest tandem, quem pacis, quem justitiae antiqui an- 



‘) Genet. I: 1. *) Genet. IV: 7. ■>) MaEEICHI IV: 2. 

nuntiaverunt Prophetae auctorem *, cujusque ultimus mox af- 
futurae salutis praenuntius, «esse ejus in manu ventilabrum dixit, 
quo mundaret aream suam, ut segregato in horreum tritico, pa- 
leas igne combureret ‘I” Ecce , adest Divinus ille Divinae Reli- 
gionis auctor, in cujus ineffabili erga genus humanum amore, 
in cujus vita omni omnibusque rebus, hoc unum semper ipsi pro- 
positum cernimus, ut superato vitiositatis inter homines fractoque 
imperio, hos idoneos redderet, qui sui instar ad veram animi 
vitaeque pietatem, ad moralem virium omnium explicationem, 
ad Dei adeo similitudinem adspirare possent atque procedere. 

«Meliorem mentem induimini*!” en primam, omnia jam com- 
plectentem , Divini Servatoris ad homines vocem , qua doce- 
ret eos, ad sanctam, quam conderet, societatem patere adi- 
tum nulli , nisi per sinceram animi vitaeque emendationem. 
Eo se in mundum venisse consilio dixit , non ut abrogaret Dei 
legem moralem, sed ut melius sanctiusque illius observandae 
omnibus per fidem se ducem praeberet 4 . Sic omnes Regnum 
Dei eique congruentem probitatem, ceteris posthabitis, quae- 
rere jussit, ut non sufficeret eum Magistrum ac Dominum 
profiteri 5 , sed Patris Coelestis voluntatem facere eoque tendere 
»ut perfecti fierent, quemadmodum esset ille perfectus! 8 ” Sic 
adeo vitam suam deposuit , ut moriundo pro peccatis , nos 
ipsos peccato mori doceret. Et sic in vitam rediit, ut novae 
aeternaeque vitae in nobis studium aleret. 

Hoc igitur modo Divinus ille non doctoris dogmatici munere 
functus est , sed ratione semper morali lucem ac servatorem 
'mundi se praestitit. — Deum patefecit, non ut naturae ejus 
arcana interpretaretur , sed ut hominibus eum benignissimum 
Patrem monstraret. — Filium Dei se dixit, non ut suam, subli- 



‘) Jis. IX. 2. XXXII: 14, 15 vv. Jir. XXIII: 6. 

*) Mat. III: 12. *) Mat. IV: 17. MaBC. I: 15. *) Mat, V: 17. 

«) Mat. VII : 21. «) Mat. V : 46. 

mem illam , cum Patre conjunctionem rimari nos cogeret , 
sed ut nos quoque per eum esse posse filios Dei doceret. — Re- 
surrectionem se vitamque probavit, non ut futurarum rerum 
certam nobis absolutamque notitiam impertiret , sed ut vitae 
coelestis nos spe et expectatione firmaret. — Fide nos eum am- 
plecti voluit, non ut longft serie certa quaedam, vix intelligibilia, 
nobis credenda injungeret Doctrinarum atque Fidei Capita , sed 
ut nos ipsos omnes addictos sibi ac conjunctissimos redderet. 

Hac autem via praeeuntem Dominum secuti sunt ejus dis- 
cipuli et Apostoli. — De ceteris quidem, ex ipsius discipli- 
na profectis, novistis A. A., quam nativd ratione, omnem- 
que aversantes subtilitatem dogmaticam, hi simplicem illam 
vitaeque accomodatam Christi institutionem in scriptis suis 
singuli referant, ita ut eodem jure Apostolus amoris Johannes, 
spei Petrus, vitae probae Jacobus dicatur, quo solet fidei Apos- 
tolus fere Paulus audire. 

At vero hunc Paulum , multiplici Judaeorum imo et Grae- 
corum eruditione imbutum, — hunc ita didaclicum , ita do- 
gmaticum, ut Theologiae Christianae unus fere soleat pater atque 
auctor haberi , — hunc igitur quis fortasse dicit prima , quibus 
Euangelium nititur, principia sic excussisse atque explicuisse 
ulterius, ut Religio Christiana, tamquam ex plebeja quadam 
simplicitate , ad philosopham subtilitatem plenitudinemque 
Theologicam, ipso auctore jam adscendisse censenda sit. 

Verum nolite A. A. a nativi ac mere practica Euangelii sim- 
plicitate sic aberrantem Apostolum vobis proponere. Profecto , 
immortalia sunt de Religionis doctrina viri praeclarissimi me- 
rita. Ecquis adeo est, qui negaverit, interiorem ac pleniorem 
Euangelii cognitionem ipsius maxime scriptis deberi ? Nec tamen 
eo auctore factum, si Theologia, si res mere tbeoretica ac contem- 
plativa innumeris, eheu! videri coeperit Christi Religio. Tan- 
tum hinc abest , ut in ipsa , quam ad Romanos scripsit Epi- 

stola , didactices quamquam specimine summo , causam tamen 
mere moralem perpetuo et vero unice agat. Quaecunque adeo 
sint, uti in ceterorum Appostolorum , sic in Pauli scriptis, ar- 
gumenti dogmatici ac theoretici loca, — ea volo , quae in systema- 
tica Theologia dicla classica et probantia audiunt, — ecce! ad 
imum haec omnia in oratione contexta leguntur, ubi auctor non 
explicationibus theoreticis vacat , nec doctoris dogmatici munere 
fungitur, sed vero ad pacem, ad misericordiam, ad constan- 
tiam , ad fidem , spem et caritatem Christianos hortatur >. — 
Reputent hoc, qui, in huiusmodi fortuito aliudque agendo di- 
ctis , nescio quid reconditi et absoluti requirunt. Nos certe inde 
discamus oportet, in scriptis quoque Paulinis, dogmata Reli- 
gionis hactenus tantum commemorata et veluti delibata ex- 
stare, quatenus, quibus scripsit, hominibus, ad excitandam 
augendamque vitam vere moralem ac Christianam faciunt; 
adeoque ipsam illam, quam exhibent, theoreticam institutio- 
nem sua indole ac consilio omnem omnino practicam esse. — 
Sit igitur Paulus suo jure Theologiae pater dicendus, hoc adeo, 
ad ejus exemplum , Theologi Christiani semper libere ac strenue 
agant, ut aeterna Religionis principia, omni adhibita cura 
ac sollicitudine, e suis fontibus repetant, errorum sordibus 
purgent, in clariore perpetuo luce ponant; hoc vero simul 
a Paulo discant sihique persuadeant omnes, vanam omnem 
Theologiae scientiam esse , nisi quae, per fidem, spem et carita- 
tem , haec tria , per caritatem maxime 2 , ad illam animi vitae- 
que ducat emendationem, qua alenda ac perficienda omne Eu- 
angelii munus spectatur. 

Hoc supcrest A. A. Euangelium non doctrinam theoreticam 
aut dogmaticam, sed vero novae vitae fontem ac scaturiginem 



’) E. Gr. Hat. XXVIII: 19. 1Pm.1I: 22—21. III: 18. H Cor. VIII: 9. 
l‘M. II: 6-11. al. ») 1 <id Cor. XIII: 13. 

esse. — Quid igitur mirum , si Paulus suam ipse hujus Eu- 
angelii explicationem simplici » Institutionis ad pietatem” nomine 
dixerit, et contra eos quidem sic eam dixerit, quos cognitionis justo 
subtilioris studio ab illius simplicitate suo jam tempore aberran- 
tes videbat 1 ? Quid mirum , si ipsum divinae Religionis inter 
homines firmamentum , non contemplativam quamdam ac subti- 
lem divinarum rerum cognitionem esse pronuntiet , sed vitam 
sanctam, qua, quicunque Christi velit nomine dici, Ipso duce, 
ab omni iniquitate discedat 1 . Hoc ipsum, recedere ab iniqui- 
tate, nec malo superari, sed malum vincere bono, virtutem, 
pacem et laetitiam colere in spiritu sancto, hoc ipsum dixit 
Regni divini participem esse*. Eo vero consilio apparuisse 
gratiam Dei declarat, ut instituat nos ad vitam sobriam, 
justam, piam in hoc mundo agendam, spe certa exspectan- 
tes futuram gloriae Dei , i. e. Jesu Christi S ervatoris nostri , 
apparitionem , qui se pro nobis ideo dederit , ut liberaret nos 
ab omni iniquitate, sibique ipse populum vindicaret bonis 
operibus deditum 4 1 

0 benefica Euangelii lux! 0 salutare Deoque dignissimum 
Religioni Christianae impositum munus! Cui et nos debemus 
quicquid solatii est , quo indigeamus in hujus vitae caducae mise- 
riis; quicquid auxilii et incitamenti, quo inditas nobis a Deo 
moralem indolem viresque explicare possimus atque perficere; 
quicquid denique boni, cujus, sive in hac sive in futura vita, 
nobis esse participes liceat! 

Utinam semper id perpendissent , quibus summum hoc con- 
tigit beneficium Dei, mortales! Non sic intacta nuce mandu- 
care putamen lentassent, spretave margarita in una concha 
haesissent. Non tot numero rixae, lites, odia, dissidia acerbis- 



0 Tjl * at ’ sioepsiar StSaaxalia. I ad TlM. VI: 3. sqq. *) II ad 
Tl*. II: 19. 3) adRom. XII: 21. XIV: 17. ') arfTl*. II: 11. sqij. 

sima homines luce Christiana beatos lurbassent ac dilacerassent. 
Neque videretur saepissime divina vis Euangelii inter homines 
desiderari ! 



Haec tristior sane A. A. cogitatio animum subit , ubi jam eo 
se vertit Oratio, ut, quod in Religione summum est, quomodo 
id, per seculorum decursum, hominibus fuerit acceptum, decla- 
ret. Hanc nimirum mihi causam agenti , profecto non lauda- 
toris aeque atque historici partibus fungi licebit. 

Nec tamen laudis laetitiaeque materies, imo vero maximae, 
deest. Nam quis tandem est humanarum rerum tam parum 
diligens observator, qui non magna et ineffabilia agnoscat, 
quae Religioni Christianae hominum genus jam prope univer- 
sum debeat P Ecce , jam omnem mundi hujus faciem et con- 
ditionem mutavit. Novus cum illa seculorum iam natus est 
ordo. Quodsi adeo , jie perversis quidem hominum studiis la- 
befactata umquam, semper vel obscurata luceret, multumque 
degenerata a sua indole, tamen fructus magno numero salu- 
berrimos ferret: profecto eo nunc divinior nobis Religio erit, 
unde, vel invitis hominibus , tot tantaque bona jam emanarunt. 

Hanc vero insitam ipsi divinam vim celebrantes , non tamen 
possumus non, Christianam Religionem tam sui saepe dissimi- 
lem resarciendisque humani generis malis imparem factam , 
lugere. 

Cujus rei causae, quamvis aliae sunt bene multae, A. A. — 
quibus sponte ac necessario factum, ut lente demum, perque 
nullos non casus, ad majorem perfectionem processerit, — 
haec tamen princeps, quod qui, per seculorum decursum, 
hanc suo singuli modo colebant religionem mortales, ex illi- 
us fonte alia potius omnia haurire studuerint, quam ea maxime, 
quorum ipsa fontem se ac scaturiginem dicat. Eo usque ni- 
mirum, nil nisi nova ac sublimior rerum divinarum ac rnc- 

laphysicarum patefactio ei contineri Christianis in genere vistmi 
est, ut, hujus fere unice subtilius explicandae ac vindicandae 
studio occupati, negligerent interim ac saepe despicerent, quic- 
quid praesidii et emolumenti ad ipsius vitae viriumque mora- 
lium explicationem benignissime largitur haec institutio Dei. 

Hoc vero si nunc meum est , paucis delibatis , ipsius histo- 
riae voce probare , tristis fateor agenda mihi caussa incumbit i 
at, si «Magistra vitae” vere Historia dicitur, ita utilis, ut 
necessaria prorsus. 

Eo tamen tristior, quo citius hic, quem volo, morbus reli- 
gionem Christianam invasit. 

'Jam ipsum Padlum, novistis, contra sui temporis Dogmati- 
ces arrogantiam acriter monuisse *. Quo autem jure hoc fece- 
rit, quantumque Euangelii simplicitati ac fructibus nocuerit ista 
hominum male curiosorum omnia rimandi libido : id quidem , 
quae fluxit inde Christianismi Orientalis miserrima ratio , eheu I 
luculenter testatur. Sive enim Gnosticorum familias magno 
numero varias spectes , sive Manichaeorum late patentem ac 
bene ordinatam Ecclesiam : omnes et singulos reperies quidem , 
sud phantasid elatos, in Christi religione sublimia quaevis: 
Coelorum numerum, Universi origines, Animarum ortum, Mali 
causam, Christi jam anteactam vitam, alia, a Christianorum 
usibus vel remotiora, quaerentes: - — at unum illud, quod in 
Euangelio tamen summum est, turpiter negligentes; quo .ni- 
mirum vitae hominum verae eique aeternae excitandae inser- 
viat ac perficiendae. Sic adeo verioris virtutis Christianae om- 
ni notione isti Orientales carebant , ut moralem hominis 
emendationem , non in Mc vita agendam vel adsequendam , 
sed a futuris demum post mortem purgationibus expeclandam 
esse, persuasissimum sibi haberent. 

Sed provida Numinis faetum est cura, ut, procedente Religione, 
ex Oriente ad Graecos propedieru princeps verterit Euangelii 
inter homines sedes. Est nimirum efflorescentis inter Graecos 
Ecclesiae haec potissimum virtus ac gloria, quod, debellati 
Orientalium aberratione , suis finibus circumscribere accuralius- 
quejam definire et exponere ipsam Religionis doctrinam ejusque 
placita coeperit. — At videas, quaeso, quantum Graeci isti, 
Mc viS ulterius progredientes , novae sua vice auctores exstite- 
rint aberrationis. Suo enim abrepti studio philosophandi, ipsam 
Divinam Religionem tamquam Philosophiam tractant. Hu- 
mana cum Divinis audacter confundunt. Nil ipsis arduum. 
Arcana Dei tentaut. Quod vero pejus: Sacrae licet Paginae fi- 
nibus longissime excedentes , non tamen sibi singuli , sed aliis 
omnibus Christianis , videntur sibi philosophari. Eo usque pro- 
cessit in conscientias hominum dominandi libido, ut, deter- 
minatis temere, quae nec Deo visum est revelare, tamen quid 
credendum de iis esset, praescriberetur singulis Conciliorum au- 
ctoritate. — Sic igitur, inter Graecos primum, Christiana, quae 
dicitur, nata est Theologia. At sic ipsius Divinae Religionis 
omnem occupavit haec humana Theologia locum. Euangelii 
enim, ejusque indolis omnino practicae, tam altum interim 
est hisce Graecis silentium, ut libris argumenti critici, do- 
gmatici, polemici quidem Orbem repleverint, moralis vero ac 
vere practici vix ullum post se reliquerint. Quid quaeritis ? 
Fervor dogmaticus et polemicus omnium et mentes occupat 
animosque incendit. Dilacerantibusque Ecclesiam litibus mere 
theoreticis , ecce , frigescit fides , languet virtus , exsulant pax 
atque caritas, et facilis, eheu! novae Mohammedis religioni 
paratur victoria. 

Quare A. A. si bono Dei consilio factum est, ut Orientalium 
in Ecclesia principatus antea Graecis cederet, haud certe minori 
ejus beneficio accidit, ut hos sua vice Latini exciperent. Hi 

enim, quod jam Cicero ait: «omnem virtutis laudem in actione 
ponentes”, in Ecclesia quoque , non philosopbanles se produnt, 
sed Religionis placita ipsi vitae hominum usibus accommodan- 
tes. Mittunt aversanturque tricas illas ac spinas disputationum , 
quae Graecis placebant. Non difficiliora Theologiae aut Chri- 
stologiae Capita tentant, unam vero Anthropologiam Christianam 
et Ecclesiae disciplinam, Graecis neglectas, diligunt atque colunt. 
Lites quidem non sic arcentur. At quo fervore de Trinitate 
Christique naturis certarunt perpetuo Graeci, eodem de Peccato, 
de Poenitentia , de Ecclesia , de auxilis Gratiae Dei , semper 
fere Latini. Libros reliquerunt dogmatici argumenti omnino 
paucissimos, moralis vero ac practici tantum non omnes. Ex 
his adeo prodiit, qui inter Christianos omnium primus Morum 
doctrinam data opera scripsit , Ambrosios. Ut verbo dicam: nihil 
relinquunt intactum , ut ipsi vitae ac moribus Religio prosit. 

U tinam vero, quod magno sic agebant ardore, id semper recte 
fecissent eoque processissent ulterius, ut in luce collocata di- 
vina vi Euangelii, hanc non externae tantum vitae rationi 
regundae , sed morali atque internae hominis adhibuissent 
emendationi. Hujus tamen rei periculum quidem fecerunt, sed 
levius illud et omnino irritum. Pietatis exercitia magno sane 
numero adsunt et religiose coluntur, sed pietatis arbitrariae ac 
fere externae. Non quid Deo, quid proximis, quid sibi, sed 
quid sit praestandum Ecclesiae, quaeritur. Haec una enim om- 
nem occupat, apud Latinos, ipsius Euangelii locum. Novum 
sic servitutis jugum Christianis imponitur. Christiana exsulat 
libertas, cum libertate ipsa verior moralitas omnis. Virtutis 
vitaeque Christianae non nisi umbrae ac fere spectra supersunt. 
Communi autem invalescente Religionis, vitae , morum depra- 
vatione , ecce, huic ipsa omnis, in capite atque membris, ita sub- 
est Ecclesia, ut jam evenire videatur, quod aliquando dixit 
Servator: »vos estis sal terrae, si vero sal saporem amisit, 
quid erit , quo saliatur ?” 

2 * 

Nec tamen amiserat, neque melioris, aliquando affuturae, ra* 
tionis spes et exspectatio deest. Expergiscitur tandem, latens 
dudum, quem in fortissimis istis de stirpe Germanica populis Di- 
vina Religio excitaverat, sensus vere moralis. Urit eos, cujus 
ipsi participes sunt, conscientia mali. Quamque in se, in 
aliis, in universa qua late patebat Ecclesia, dominantem de- 
plorant vitae Christianae deformitatem , hanc propellere omni 
studio ac labore nituntur. 

Magnae rei sic initium ducitur. — Sed ardua, quae sunt 
pulcra. Trium ferme seculorum certamine omniumque ani- 
morum opus est agitatione, ut, debellatis Scholasticismi , Mysti- 
cismi. Superstitionis et Uierarchiae viribus, ingens illa in lu- 
cem prodeat Ecclesiae Instauratio , quam Seculi XVI initium vi- 
dit. Haec autem nunc suo se jure Reformationis antiquo nomine 
dixit , utpote quae ex moralis indigentiae fonte omnem suam 
originem trahens, etiam morali maxime Ecclesiae instaurationi 
ipsa se destinatam sentiebat. Missis enim ceteris disputationum 
dogmaticarum ambagibus , prolligatisque magno numero vitae 
vere Christianae impedimentis , claris contra et perspicuis ver- 
bis salutis viam in hoc uno omnibus monstrat: «Gratis a Deo 
per repositam in Christo fidem hominem justificari”! Hanc 
vero fidem, simplicem illam atque practicam, sic ipsius Euan- 
gelii voce vindicat et commendat, ut, non novorum Dogma- 
tum , sed vero Novae Vitae innumeris jam longe lateque ducem 
et effectricem se praestet. 

Sic igitur inchoavit Reformatio moralem illam , quam in 
spe et votis habebat. Ecclesiae emendationem. Cur minus per- 
fecerit illam, neque ipsa perrexerit satis Euangelii indolem 
moralem tueri: hoc A. A! nostro imprimis tempore liaud inu- 
tile est commemorare. 

Reformatores nimirum, laudabili instituto in unam vim Re- 
ligionis practicam intenti, illas continuo vindicaverunt doclri- 



Digitized by Google 




17 



nas, quae viderentur sibi cutu Euangelio boniinisquc na* 
tura ac salute conjunctissimae esse. Ceteras vero abstrusio- 
ris Theologiae partes, — neque rejicientes eas temere, nec 
data opera corrigentes, — sic reliquerunt intactas, ut tacite 
superessent, atque antecedentium temporum theoretica dogmata 
tantum non omnia, — quicquid per seculorum decursum Eccle- 
siae, potius quam S. Literarum, invaluerat auctoritate, ipsum 
Symbolum Pseudo-Alhanasianum , — tamquam verae et indu- 
bitatae Religionis doctrinae, in Protestantium quoque Theolo- 
gia sensim paulatimque locum suum recuperarent. 

Hujus quidem rei Phil. Melanchtosis Loci communes nobis esse 
indicio ac testimonio possunt. In prima nimirum praeclari hujus 
operis, quod Ecclesiastico Canone dignum ipse Lutherus ccnsuit , 
editione, sic omnem emendatae exposuit amplitudinem Theolo- 
giae, ut, missis leviusve perstrinctis, quae Trinitatis Christique 
naturae spectant Mysteria, locis, ea modo uberius declaranda in 
illam susciperet, quae hominis cum Deo spectant per Christum 
reconciliationem. » Quid enim profuit nobis”, inquit, .Scholas- 
ticorum per tot jam secula in Mysteriis istis desudantium cu- 
ra”? .IIoc vero est Christum cognoscere, beneficia ejus cog- 
noscere, non, quod alii volunt, naturas ejus cognoscere vel 
modos incarnationis.” 

At sic quidem Melanchton, nec dissentiente Luthero, dum 
juvenili adhuc vigore spectabilis suaeque indolis omnino pra- 
cticae conscia sibi Reformatio erat. Quantum vero hanc suam 
mutaverit naturam, id vel repetitae eorumdem Locorum Com- 
munium editiones testantur. Sic enim perpetuo, emendatae sci- 
licet , prodeunt , ut habitum induant magis magisque mere 
dogmaticum , nec tandem vacui sint ullo eorum , quae Graeco- 
rum olim philosophandi subtilitas practicae admiscuerat Eu- 
angelii simplicitati. 

Hinc vero, hinc, A. A. tamquam ex Pandorae quadam pyxide, 
quam tristia, quam adeo turpia prodierint, ulinain, salvi His- 

toriae veritate , in aeterna posset oblivione latere ! At felix , 
quem aliena faciant pericula cautum. Exstant enim publice, unde 
nostra, unde seqnior saltem aetas sapientiam discat: lites acerbis- 
simae illae at infructuosae , de Dei arcanis inter ipsos Protestantes 
nunc agitatae. Exstant dira illa de Antitrinitariis sumpta sup- 
plicia, Serveti imprimis miserabile fatum. 0! rem incredibi- 
lem semperque lugendam ! Inquisitorum haereticae pravitatis 
munere jam ipsi illi nunc funguntur homines Reformationis luce 
beati! Ad flammas damnatur, non Euangelii adversarius, non 
qui Cbristi beneficia respuit, sed qui alio, quam Ecclesiae 
olim placuit, modo, iuterpretandum censet mysterium Dei. 
Ecce , rogo jam adstat. Pie genua flectit. Christum Servato- 
rem ac Dominum invocat. »Jesu Christe”, inquit » aeterni Dei 
fili, miserere mei!” Christiane precatum eum fortasse dixeri- 
tis. Aliter vero, qui, consolaturus scilicet, morienti adsta- 
bat, pius tamen ille atque doctus, Farellcs. Christum • aeter- 
num” profiteatur «filium Dei”, moribundum hortatur. Hoc 
vero se, salvd conscientia, posse miser ille Servetus negavit. — 
0 imbecilla , 0 cocca ingenia hominum ! 0 sui jam dissimilem 
Ecclesiae Reformationem ! Quae nimirum intermortuam vim 
atque indolem Euangelii practicam in vitam esset revocatura , 
liaec sua vice, haec ipsa sic in dogmalismi vitium labitur, 
ut dati sibi a Deo muneris jam omnis nescia videatur. 

Alia commemorare supersedeo sententiaru m divortia, revi- 
viscenti tamen vitae vere Christianae eo nunc perniciosiora , 
quo propius doctrinas illas mere practicas tangebant, quas 
primum in lucem protraxerat Reformatio. Ipsam Coenam Do- 
mini, eo institutam consilio, ut amoris omnibus divino vin- 
culo esset, irarum fuisse, novistis, discessionis aeternique fere 
odii caussam. At ceterae quoque, quae hominem, ejusque con- 
ditionem miseram, propositamque ipsi salutis viam spectant, 
gravissimae Euangelii doctrinae, — hae ipsae, ad unam fere 
omnes, ita nunc magis magisque Dogmaticorum 'expertae sunt 

curas , ut morali sua indole atque virtute , magnam certe partem,, 
destituerentur. Imo haud defuerunt brevi, qui orthodoxam Eccle- 
siae doctrinam ulterius perpetuo explicantes, cum eo proce- 
derent temeritatis, ut «peccatum originis” ipsam hominis sub- 
stantiam bonaque opera ad salutem esse noxia perhiberent, 
omni jam virtuti ac pietati Christianae revera viderentur nervos 
praecidere. 

Et sic quidem , imperium capescente Dogmatica Theologia , 
Moralis contra atque Practica neglecta omnis ac fere spreta 
jacuit. 

Reformata Ecclesia, fateor, hoc suo nomine ita semper haud 
omnino indignam se praestitit, ut moralem Euangelii et Reforma- 
tionis indolem diligentius coleret perpetuo ac tueretur, neque do- 
ctrinae tantum aut fidei, sed vitae imprimis integritatis curam ha- 
beret. In Lambjsrto Danaeo, nascentis nostrae Academiae lumine, 
virum adeo tulit, qui Ethices Christianae data opera excultae 
omnium primus exemplum satis egregium poneret. Verum 
neque hujus, neque aliorum prohibuerunt labores, quin «Pietatis 
exercitatio”, quamquam Reformatis maximi semper facta, tamen 
invalescenti inter ipsos quoque Dogmatismi imperio magis per- 
petuo locum cederet. Quod quidem eo minus mirari subit, 
quoniam vel ipsius Calechismi Heidelbergensis , aurei quamvis 
illis quidem temporibus libelli, factum est auctoritate, ut Chri- 
stiana virtus vitaeque sanctitas , omnis adeo moralis animi 
vitaeque hominis emendatio atque perfectio, non tamquam pri- 
mum ac princeps haberetur , ad quod Christus ipse , per fidem 
sibi habitam , omnes erigere atque adducere vellet, sed vero 
tamquam subsequens quid ac secundarium, e grati nimirum 
animi sensu, quoad ejus fieri possit, derivandum. 

De Lutherana vero Ecclesia nolite quaerere. Haec enim eo 
usque omnis in dogmatica ac mere theoretica nunc aberravit , 
ut » Theologorum Ecclesia”, potius quam Christianorum, iis qui- 
dem temporibus, et videretur et esset. Cujus rei testimonium , 

eheu ! habemus in Georgio Calixto , summo sui temporis viro , 
quem verioris Theologiae, inprimis vero Moralis Disciplinae auclo- 
torem hodie quidem Germania celebrat , quoniam , quod , 
ante quinquaginta jam et quod excurrit annos, Daxaeus in Re- 
formata Ecclesia egerat, idem ille nunc primus inter Lulheranos 
suos periclitatus est. Ecce vero , non impune Calixtus perver- 
sam illam ac frigidam Theologiae suo tempore rationem debel- 
lare instituit. Haereticus, imo vero pessimus, tantum non 
omnibus visus est. Nam ad Christianam virtutem hortari , 
moralemque hominis perfectionem urgere , hoc scilicet erat 
contra Ecclesiam peccare; utpote quae , male intellecti et adhi- 
biti Pauli doctrina , persolam fidem hominem justificari volebat. 
Eo nunc pejor et abjectior facta est Disciplinae moralis , imprimis 
inter Lutheranos ; conditio. Theologi enim sic illam spernere 
vulgo ac despicere pergunt, ut], illius docendae honore Philoso- 
phis relicto aut Jureconsultis, ipsi in Systematica sua Theologia 
hactenus tantum Legem Dei moralem exponant, ut, peccato- 
rum sensui conscientiaeque morsibus acuendis potius, quam 
virtutis studio alendo ac corroborando, a Deo illam datam 
esse docerent. 

Quid plura ? Redierunt nunc tempora , quibus orthodoxa 
ratione sentire, imo caeca fide amplecti acriterque vindicare 
qnicquid Ecclesiae olim statuisset auctoritas, majori longe so- 
lebat pretio aestimari, quam verae virtuti studere unumque 
Christum fidei vitaeque ducem et antesignanum sequi. 

Frustra placent innumeris Jacobi Speneri , viri summi, » Desi- 
deria pia.” Frustra aliorum ubivis parantur practicae religionis 
contra sterilem hanc Theologiae rationem vindicandae conatus. 
Lites omnium futilissimae et numero multiplicantur et acerbitate 
crescunt. Ipsa generosiora vitae Christianae instaurandae studia 
in pietatem hoc tempore abeunt mere ascelicam atque morbosam ; 
dum contra Dogmatismi severitas apud innumeros fidem alit, 

ferventem quidem imo et pugnacissimam, at, nisi fraudulen- 
tam minusve sinceram , saltem servilem magis et mere externam, 
quam aut vividam aut Christianae sanctitatis nutricem. Quid 
mirum, si vel nostras ille, veteris tamen traditionis dogmaticae 
admodum tenax, Bebiurdimjs dk Moor, ante seculum fere, ex 
hac ipsa Cathedra Oratione habita Rectorali , tam multa que- 
reretur, in sui temporis Theologia plane nimia esse; nec diu 
post, liberalioris ille ingenii Ewaldus Hollebeek, Theologum 
non orthodoxum nisi vere pium esse, ex hoc ipso loco moneret. 
Superfuerunt adeo ex illo tempore memorii nostra Theologi, 
doctrina ac pietate omnium maxime clari, at Theologiae, in 
qua per maximam vitae suae partem desudaverant, ita taedio 
capti, ut quicquid aeterni quidem pretii illi incsset, id vel in 
Oboli superficie conscribi posse ingenue faterentur. 

Quid mirum igitur, si mullis ludibrio haberi temporibus istis 
Theologia coeperit, neque tantum Catholicos inter, sed vero 
et Protestantes , quod aberrantis Ecclesiae et Theologiae erat , 
hoc ipsi Religioni jam vitio verteretur. 

Novistis A. A. qualia seculo exeunte secula sint tempora. 
Turbatis nimirum per universam fere Europam Ecclesiae pari- 
ter atque Reipublicae rebus, ipsa, spreta multis, divina Reli- 
gio videri poterat periclitari. 

Ecce vero, communem hanc populorum miseriam optimam 
iis medicinam esse voluit misericordia Dei. Non sine horrore 
nunc vident mulli, quorsum ducat iste rerum divinarum con- 
temtus. Quemque temporis infelicitas jam excitaverat, Reli- 
gionis indigentiae sensus, hunc redditae populis Dei beneficio 
pax et securitas mire augent atque confirmant. 

Et sic nostri quidem memorii Religionis rediit Christique 
Euangelii amor. In integrum restituuntur multa, quae temporis 
injurii ceciderant, instituta Ecclesiae. Ad hanc, tamquam ad 
salutis portum, defessi nunc confugiunt populi. Novus adeo 
Christianos alere intus et agitare videtur isque divinior spiri- 

tus. Revixit innumeris fides. Literae Sacrae omnium expe- 
titae studiis florent. Libertas ipsa meliorem Religionis noti- 
tiam fovet. Theologicae autem disciplinae sic ceterarnm hoc 
tempore disciplinarum felicitate auxiliisque fruuntur , ut earum 
nulla jam sit, cujus non ubertas ac plenitudo longissime supe- 
ret quicquid praeterita tulerint Ecclesiae secula. 

Utinam vero , quae sic revixerunt divinarum rerum amor ac 
studium, nil nisi quod ipsis in laudem vertatur, nobis ante 
oculos ponerent. Unde tamen quam procul absit, id profecto 
aequus ac diligens quisque sui temporis observator non sine 
dolore fatebitur. Quid? quod longum sit enumerare singulas 
easque diversissimas formas, quibus sanctissimae Religionis 
abusus, sive Catholicos inter, sive apud Reformationis patro- 
nos , nostro sese tempore prodat. 

Quodsi autem ejusmodi nunc longe lateque pietas invaluit 
ac ratio Religionis, quibus pro suae singuli Ecclesiae placitis 
atque ritibus, tamquam pro aris et focis, strenue dimicant; — 
si spreti recentiorum temporum luce ad medii aevi superstitio- 
nes Catholici, ad Reformatorum formularumque jam obsoleta- 
rum auctoritatem Protestantes confugiunt; — si paribus pas- 
sibus et criticorum temeritas et mysticorum hominum fana- 
tismus et insania crescunt; — si dogmatismus novum in ho- 
minum animos vitamque sibi imperium arrogat; — si Eccle- 
sia , si Theologia , ipsius Religionis et Euangelii locum sibi 
denuo vindicant; — si qui maxime orthodoxi ac pii sibi- 
met ipsi videntur, aut videri aliis volunt, liberalioris ingenii 
Theologos, docte tamen ac pie Sacram Disciplinam colentes, 
canum instar adlatrare haud desinunt; — quid plura, si rixae, 
si contentiones, si discidia vigent, si mutua Christianorum 
odia crescunt, si fratrum quoque concordia rara est: — pro- 
fecto A. A. haec omnia nobis esse indicio possunt, quam multa 
desint vel laudatissimis hisce temporibus nostris, nec certo 
moralem atque practicam maxime Euangelii indolem esse, quae 

nunc prae ceteris omnibus soleat Christianis curae cordique 
haberi. Quibus vero si et testimonium accedit, triste illud, 1 , 
sed publicum, quod de magno, eheu! virtutis ac vitae indolis- 
que Christianae inter populos tantum non omnes defectu horum 
dierum turbae politicae exhibent;— ecquis diffitebitur tandem, 
idem illud , quod, multum perpetuo defecisse ante nos tempora 
vidimus , cujusque defectus tot numero mala rei Christianae 
intulit , haud parum quoque vel hodie desiderari. 



Causam egi A. A. tristiorem, fateor, at quam, jubente animo, 
mea mihi proposueram Oratione agendam. Audivistis nimirum , 
quod omnis, eheul historia clamat, id quidem, quod in Chri- 
stiana Religione didacticum ac dogmaticum aut sit, aut videatur, 
sic per omnia fere tempora hominum advertisse mentes ac 
tenuisse animos, ut contra, quod in omni Religione, Christiana 
vero maxime, omnium facile princeps est praecipuoque loco 
colendum, negligeretur multum, imo vero intactum saepius 
ac fere spretum jaceret. Quam profecto Divinae Religionis in- 
ter homines sortem , quis tandem paulo esse humanior ac reli- 
giosior poterit, quin deplorandam censeat intimisque animi 
sensibus doleat ? Hinc enim factum , ut neque ipsa omni , 
qua pollet Divina atque benefica vi semper spectabilis esset, 
neque in homine explicarentur a Deo inditae ipsi facultates 
morales, quibus explicandis demum atque sacrandis luvxnn 
elf (Tur^plxv a Deo nobis factum est Euangelium*. 

Verum ne sic quidem su4 causa in terris Christi Religio ce- 
cidit. Vel invitis hominibus, semper divinam semperque be- 
neficam se omnibus praestitit. Quod vero nunc maxime no- 

strum est observare; per magnas illas hominum aberrationes, 
sic saltem ad meliorem sensim in terris progressa est condi- 
tionem, ut ipsa illa moralis ejus vis ac praestantia, quamvis 
saepenumero latens prorsus , tamen occulto cresceret et vero 
magis deinceps sese adspectabilem faceret. 

Et hoc ipsum est A. A. quod nostri potissimum temporis 
nos consideratio doceat. Sit ita, multa, eheu! et hodie desi- 
derari, quae spem faciant, jam fore tandem ac fore brevi, 
ut Euangelium Christi nativa sua simplicitate hominum animis 
sese commendet, eoque sic valeat, ut moralem tandem sui 
videat Ecclesia instaurationem. Hujus tamen desiderio ac 
veluti expectalione hoc imprimis, quod vivimus, tempus teneri, 
id profecto cum alia bene multa nostrae aetatis signa atque insti- 
tuta loquuntur, tum inprimis philanthropica illa, quae, incre- 
dibili fere numero ac mire varia , hodie quidem sic ubivis lo- 
corum crescunt ac florent, ut turpissimae saltem humanita- 
tis maculae aut pudori jam sint, aut evanescant. Ecce, suae veluti 
moralis pertaesa imbecillitatis, illud jam aetas nostra summo 
studio molitur agitque, ut, remotis ac rescissis iis, quae diu 
hanc imbecillitatem fovebant, in lucem protrahat atque adhibeat , 
quicquid sive ad explicandum ipsum hominem faciat, sive 
ejus virtutem possit veramque salutem augere. Hoc vero 
studium, uti ex ipsius Religionis Christianae fonte vel tacite 
ac sponte fluxisse censendum est , ita et porro hujus maxime 
Religionis opem et auxilium impense flagitat. 

Unde intelligitur A. A. nisi me omnia fallant , quid maxime 
sit, quod a Divina Religione tempus quidem nostrum, ceteris 
fere omnibus posthabitis, postulet. 

Ita nimirum Christi Religio pergat miseris nobis in vita ac 
morte Divino solatio esse , et ita clarius semper simpliciusque nos 
Divinam veritatem docendo procedat, — ut omnium maxime 
simul ipsa insitam sibi moralem vim ac praestantiam mortali- 
bus explicet, et vero sic explicentur, crescant suamque vim 

omnem exserant, quae intus in homine latent, moralis per- 
fectionis ac praestantiae semina ! 

Apage igitur reviviscens illud , at vitae vere Christianae homi- 
numque saluti nocentissimum semper, dogmatismi in Divinam 
religionem imperium! Apage quicquid perversa accoeca homi- 
num studia, per tot jam seculorum decursum, Euangelii admi- 
scuerint simplicitati! Vitae autem dux nobis atque magistra sit 
vel ipsa illa, quam commemoravimus , Ecclesiae reique Christi- 
anae historia, ne ad obsoletas lites doctrinasque aetas nostra 
redeat , uti canis ad vomitum ; sed vero evitare , effugere , ab- 
horrescere discat, quaecumque tam diu, eheu! Divinam vim 
Religionis arcuerint. Pergant igitur Critici, pergant Interpre- 
tes, pergant Dogmatici, ceterique pergant Sanctioris Disciplinae 
cultores, in Divinae Religionis fontem, argumentum, indolem, 
vim omnem et auctoritatem, omni adhibita sollicitudine, li- 
bere, docte ac pie inquirere. Suoque sic jure, — quod tu 
vindicasti nuper, Cl. vanHbkgel! — inter ceteras Academicas 
Disciplinas suum digne tueatur Christiana Theologia locum! 
At vero Christiani discant ita doctis hisce laboribus uti, ut neque 
Theologiam denuo confundant cum Religione, neque Fidei aut 
Religionis Capita verique nominis Dogmata Christiana , nisi modo 
ea habeant, quae perlinent ad <r arvpixv; quae vim omnino 
'moralem atque practicam spirant ; quae ex Christi mente ad 
veram animi vilaeque faciant emendationem; quaeque Regni 
Coelestis , ab Ipso conditi , inter homines , et vero in nobismet 
ipsis, incrementum spectant et explicationem. 

Ut verbo dicam: in doctrinis vere practicis unitas, 
in minus practicis libertas, in omnibus prudentia et 
caritas! haec aurea , haec sancta , nobis nostroque tempori 
lex atque regula esto! Ita demum veniet illa hac nostrd melior 
aetas, ubi nihil omnino fidei erit, quod non sit vitae, uti nil 
vitae , quod non sit fidei ; ubi silentibus tandem dogmatico- 
rum litibus semper infructuosis, omnium Christo fidem haben- 

tiura, quamquam non una mens atque sententia, tamen unum erit 
cor et anima una ; ubi , Divinae veritatis studio et cognitione 
crescentibus, incrementa maxime capiet Dei, Christi atque ho- 
minum amor ; eamque sui tandem videbit Christi in terris Eccle- 
sia reformationem, qua fiat, ut Christianorum vita sancta apud 
omnes Divinae Religionis sit probatio atque defensio optima 1 



Superest, Humanissimi Auditores! ut postrema muneris mei 
parte defungar, cum vicissitudines commemorando, quas 
hdc, me Rectore, anno Academia vidit, tum peragendo quae 
festus hicce dies solemnia postulat. Utrumque autem a me 
dicente vobisque audientibus vultus hilares gratosque Deo 
animos poscere, id quidem in ipso jam orationis limine dixi, 
meam hoc die felicitatem augere. 

Et statim Illustrium hujus Academiae Curatorum grata sub- 
it gaudiique plena cogitatio animum : quos nimirum et vitae 
omnes et vero rebus nostris, uti solent, strenue invigilandis, 
a Deo servatos impense laetamur. — Te autem , Nobilissime 
vah Ljmbubg Stircm! quem novum Civitatis consulem Academia 
nunc salutat publice , euradem huic Curatorem congratulari , 
uti meus me, sic omnium Professorum atque Civium Academi- 
corum, in te animus jubet. Cujus enim tu ipse aliquando es 
veluti lacte nutritus , hanc te diligere matrisque instar colere 
semper, animi tui pietas et integritas nescire nos vetant. Quare 
ex tuo quoque patrocinio, vir Nobilissime! nulla non bona ac 
fausta Academiae laetus auguror. Faxit vero Deus iis te om- 
nibus frui, quibus feliciter possis splendido in te delato mu- 
nere fungi! Diuquc vivas, in Civitatis bonum, Academiae 
Lugduno-Batavae emolumento ! 

Est hoc A. A. Rectori, munere suo abeunti, ipsa legis liter& 
scriptum, ut Professorum, anno Academico vita functorum, 
pie memoriam celebret. At, o felicem Academiam! o me 
Reclorem felicem! cui nimirnm triste hoc parentandi officium 
nunc praestandum est nemini. Vivitis enim omnes. Viri cla- 
rissimi! sic vivitis atque valetis, ut quas dedit vobis Deus 
vitam viresque, prolatis etiam ad communem notitiam scr- 
iptis, dicare pergatis juventutis Academicae commodis, Reipu- 
blicae literariae incremento, Academiae emolumento ac gloriae. 
Hoc autem si, grata Deo mente, vobis omnibus gratulor. Col- 
legae Honoratissimi ! iis certe vestrum haud infimo loco , quos, 
aetatis causa jam otium honorificum nactos, vel sic tamen 
salvos vigentesque gaudemus , imo h6c fruentes insigni benefi- 
cio Dei, ut vel in senectute floreant, atque Academiae, Literis, 
Patriae sese utilissimos praestent. 

Quod, ut absentes sileam, tibi dictum sit. Celeberrime 
Ttdbman! in cujus dictis, scriptis, factis juvenilem pene vigo- 
rem desideramus numquam, cuique diutinam vitam a Deo ex- 
optamus in tuorum atque Patriae bonum! 

Qui autem te silere nunc possem. Conjunctissime van Hengel! 
qui quantopere pergas semper mandatam tibi Spartam tueri; 
et Commentarius ille tuus nuper editus probat, quaeque indefesso 
studio nova opera paras et porro diu testificatura speramus. 
Quid mirum, si viro tam alacri tamque studiosae juventuti, 
Academiae, Ecclesiae utilissimo semper, a Rege successor non- 
dum sit datus ? Nos certe , qui te in Facultate Collegam dili- 
gimus et maximi facimus, te tibi unum optimum fuisse suc- 
cessorem gaudemus. Velit autem Deus sic porro tibi vitam 
viresque largiri, ut per multos etiam annos et nobis supersis 
et Theologorum in Patria Nestor tuo jure omnibus audias! 

Et te omnium nomine coram nunc alloqui magno mihi gau- 
dio est, Cl. Reinwardt! Quam enim, die x Junii, privalim tibi 

gratulabatur Senatus, gratulabanturque magno numero amici, 
cultores, discipuli in patria omnes, Professorii muneris memo- 
riam jam quinquagenarii celebratam, hanc festo hoc die, 
grato animo , sic recolimus publice , ut nulla non pro vita tua 
atque salute Deo vota feramus. 

Haec autem vota et te prosequuntur, Jane van der Hoeven! 
Vir Celeberrime! Quae nimirum tibi felicitas contigit, ut quin- 
tum Professionis lustrum omnibus plaudentibus perficeres in 
magnum disciplinae, in qua regnas, et Academiae emolu- 
mentum, omnibus nobis excitat desiderium fore, ut, quod 
Reikwardtio datum est, totidem et tibi ea, quae effluxerunt, 
professionis tuae lustra sequantur. 

Utinam et te hilari nunc vultu affari liceret. Conjunctissime 
van Oordt ! At tecum doluimus et dolemus adhuc dirissimam il- 
latam tibi cladem domesticam, qua novimus, qua vidimus, te 
dimidid tui parte orbatum. 0 fallacem hominum spem fra- 
gilemque fortunam! E4 tu cum lilio felix eras felicitate, quam 
optima conjux marito, optima mater lilio donat, cum,ecce! 
corruit illa, veluti fulmine icta, — fulmine tamen ejusdem Op- 
timi ministro Dei , qui, quae abstulit, dederat , sic vero dederat , 
ut et daturus sit cuncta, quibus, qua incepisti Christiana 
fide , tuam possis sortem tristissimam ferre , novisque viribus 
Academiae atque Ecclesiae fulcro esse et ornamento! 

Venia A. A. ad Instituta Academiae publica , ditissima illa , 
quibus pollet, literarum doctrinarumque armamentaria veluti 
atque praesidia. De his tamen eo nunc pauciora in medium 
proferam , quo mihi major visa est, quas hoc anno experta 
sunt, vicissitudinum paucitas, et quo difficilius Rectori annuo, 
de omnibus , quae evenerunt singulis , sive ipse certior fieri , 
sive ea ratione, quae singulorum poscit disciplinarum gravitas, 
aliis dicere. Quare hoc in votis est, ut meliori tandem 
via juris publici liant , quae , qui singulis praefecti sunt 

Viri doctissimi, singulis annis solent ad Academiae Curato- 
res docte et accurate referre. Utinam possent instaurati 
jam Annales Academici, quorum primum volumen nuper 
prodiisse laetamur, his quoque usibus sic inservire, ut nova 
ratione singularum disciplinarum incremento prodessent! Mihi 
certe nunc sufficit A. A.: — Bibliothecam nostram publicam 
laudasse , non ut de imminutis subsidiis querimonias , quamquam 
justissimas, habeam, sed ut Geelio, V. Cl. publicas omnium 
referam gratias pro eximia cura , qua Librorum Mss. qui ab A. 
1741 ad Bibliothecam accesserunt, nobis descripsit Catalogum ; — 
Legatum Warnerianum vero, ut doctissimo Antonio Kuenen, 
discipulo et nostro nuper in paucis caro atque egregio, Adju- 
toris Interpretis hujus Legati delatum ipsi munus gratuler; — 
Museum porro Anatomicum , ut Curatorum curam ac benivo- 
lentiam celebrem, qua, Prosectore creato Jon. Adr. Bogaart, 
viro doctissimo , anatomica studia mirifice adjuvasse cen- 
sendi sunt ; — Museum quoque Artis Statuariae et Chalcogra- 
pbicae , ut Cornetsium , Pictorem laudatissimum , Regia aucto- 
ritate huic Museo praefectum, salutem publice: — Museum 
denique Numarium, non ut vobis nummos computem, quibus, 
insigni sane numero , hoc anno auctum est , sed ne te ingratu- 
latum dimittam , Cl van der Cbys , de eximii praemioque ornati 
laboris tui parte prima nuperrime edita, ejusmodi quippe, ut 
vel sola Teyleriano auro videatur dignissima. 

De ceteris vero Museis nostris hoc vobis, vel me tacente, 
persuadeatis velim, ea omnia, nisi crescunt perpetuo, at 
certe valere adeo , ut singularum disciplinarum studiis eximie 
prosint. ' 



Haec igitur A. A. haec sunt magna illa , quibus Academia , 
quibus nos omnes. Dei beneficio, hodie fruimur bona! Vos 

3 

vero maxime, Lectissimi Literarum Disciplinarumque Studiosi! 
qui tamen ipsi imprimis , non insigni tantum , qu£ nunc estis 
frequentia , sed vero studiorum vitaeque ratione omni , haud 
infimo fuistrs, hoc anno, felicitatis Almae nostrae Matris 
additamento. 

Luximus vobiscum et proximis qualuor ex vestro ordine juvenes, 
in his nuperrime praeclarum Joannek Josiam de Lance , praema- 
tura flebilique morte exstinctos ‘. Eo ardentiores autem nunc 
gratias agimus Deo, qui vos, magno numero omnes. Vestris, 
Academiae, Literis, Patriaeque servavit. Ita vero servavit 
duxitque, ut, si vel juvenilis forte foras prodierit petulantiae 
specimen, longi tamen serie testimonia exstent, quae, quot 
quantaque sint in vobis tantum non omnibus bona atque egre- 
gia , luculentissime probent.. Mihi certe, Optimi Commilitones! 
sic omnes vestram probavistis humanitatem eamque perpetuo 
in vobis vidi studiorum alacritatem morumque bonitatem, 
ut publice fatear, vestram maxime virtutem impositum mihi 
onus , non levasse tantum , sed vero gratum fecisse ac placi- 
dissimum. 

At quid verbis opus est, ubi rerum testimonia adsunt? Non 
defuerunt enim doctissimi juvenes, quos, e suis scholis dimis- 
sos, ad quorumvis officiorum munera paratissimos, Academia 
hoc anno Patriae tradidit. Neque defuturos dein, id praesagi- 
endi nobis copiam facit Certaminis Literarii exitus , quem nunc 
meum est promulgare. 

Qui tamen procederem eo , nisi celebratis ante Regis Augus- 
tissimi , cum munificentiae, tum vero propensi maxime in stu- 



*) Obiit G. H. DE Kok ; Med. Stud. 9 Febr. 1851. — A. C. J. IIeidewieR; 
Jnr. Stad. 3 Oct. 1851. — VV. C. A. Dozr; Jur. Stud. 30 Oct. 1851. — 
J' J. de Lance; Jur. Stud. 1 Febr. 1852. 

dia studiosamque hanc juventutem animi, laudibus. Novistis enim, 
quousque a Majorum liberalitate nostri temporis defecerit par- 
cimonia, bene multis jam abrogatis aut sensim paulatimque 
deletis, quae ad promovenda humanitatis studia tam egre- 
gie facerent. Nec defecit tamen noster ille, Phimi suboles Gui- 
lielmi, Ahausiacus! Non ille, qui dixit: Aeque glorioso suo 
vexillo carere Patriam posse quam Academia sud inclyta Lugdu- 
no-Batavd! Quare et vos, Generosissimi Adolescentes t ca- 
rere certamine noluit, quo, non sclopetis sagittisve dimicare 
discatis, sed vero ad generosa ac nobilia contendere omnia. 

Et sic igitur, novo exemplo, auctoritate nimirum Regis 
Guiuelmi III, ornare mihi vos praemio licet, quibus in hujus 
anni Certamine Academico esse victoribus contigit. Ne tamen 
existimetis velim, vel victos praemiove carentes nunc illau- 
datos a me dimitti. Novistis enim: et in magnis voluisse sal 
est. Et vel me omnia fallunt, vel ipsa Ordinum Judicia do- 
cent, et victos vos , certando tamen , futuras aliquando vobis 
jam instruxisse atque parasse victorias. Te igitur V. C.. 
qui Senatus acta nunc curas, humanissime rogo, ut haec nobis 
Judicia recites. Vos vero, Generosissimi Adolescentes! ut suum 
quisque nomen renuntiari audiet , ad me deinceps accedite. 



JUDICUM ORDINIS DISCIPLINARUM MATHEMA- 
TICARUM et PHYSICARUM. 

Anno superiori Ordo studiosae juventuti hanc quaestionem c 
Zoologia proposuerat : 

• Quaeritur Crustaceorum terrestrium et fluviatilium, quae in 
•patria nostra reperiuntur, enumeratio systematica, addita 
• unius saltem speciei ex Lernaeaceis aut Caliginis deseri- 
•ptione anatomica et historia, aptis iconibus illustrata.” 

Ad quam quaestionem non nisi unicam commentationem accepit, 

3 * 

hoc lemmate inscriptam: »The rcal progrcss of natural llis- 
tory etc. (Forbes.)” Hac in commentatione quaedam reperi- 
tmtur quae ab ipso quaestionis argumento aliena videntur; 
praeterea parti anatomicae icones minus laudabiles additas 
esse dolet Ordo. De quaestione tamen universa ita scripsit 
auctor, ut et doctrinam, et in universa Crustaceomm historia 
peritiam, et in investigandis rebus naturalibus industriam 
Ordini eximie probaverit, ipseque omnino dignus visus sit, 
qui praemio ornaretur. Aperta schedula nomen inscriptum 
vidit Ordo ornatissimi 

LEONARDI ALEXANDRI JOHANNIS BIJRGERSD1JK , 

Matii, et Phil. Nat. nec non Medicinae 
Candidati in hac Universitate , 

qui dein , instituto examine, sese hujus commentationis aucto- 
rem esse Facultati abunde probavit. 

Macte virtute tua. Ornatissime Burgebsdijk! Audivimus enim 
omnes, quantopere in te laudaverit Ordo, et doctrinae copiam, 
et disciplinae tuae peritiam , et vero rerum naturalium inves- 
tigendarum ardorem atque industriam. At haec ipsa sunt 
illa, quae laudatissimum aliquando te informare possint Natu- 
rae Interpretem ! Quare , qu;\ incepisti viA , tu nunc strenue 
pergas. Regis autem augustissimi nomine hoc aurum ac- 
cipias, non magis jam acti laboris pretium, quam agendi porro 
atque ad praeclara omnia contendendi studii incitamentum. 



Ad quaestionem ad Physices disciplinam pertinentem Ordini 
una oblata est Commentatio, vernaculo sermone scripta cl 
distincta verbis: Trado quae potui. 

In parte historica hujus commentationis scriptor accuratissimam 
Eleclricitatis Galvanicae scientiam ita probavit, ut Ordo nihil 
fere quod reprehenderet inveniret. Altera pars, quae ipsius 
scriptoris investigationes continet, quamquam non ab omni 
parte est absoluta, tamen tanta diligentiae, ingenii et Physices 
studii recte instituti specimina continet , ut iniquus sit , qui a 
juvene majora aut meliora exspectare velit. Itaque lubenler 
Ordo commentationem et justis laudibus et praemio Regio 
exornavit. 

Scriptorem vero se professus est et se esse probavit 

JOANNES BOSSCHA JR. , 

In Acad. Lugd. Bat. Matii, et Phil. Nat. Candidatus. 

Gratum mihi est , praestantissime Bosscha! te, laudatissimi 
(^leberrimique Patris ipsum jam laudatum (ilium, mihi ex hoc 
loco salutandum esse publice praemioque ornandum. Quod ut 
tibi , ita et Parenti tuo , viro mihi aestumatissimo , ex animo 
gratulor. Tu vero jam hoc omni virium agas intensione, ut, 
bono cum Deo, non tantum eruditi nominis tui celebritatem 
tuearis semper atque sustineas, sed ut Patriae, Literis, tuae 
imprimis Disciplinae magis perpetuo ornamento sis et emo- 
lumento 1 



JUDICIUM ORDINIS PHILOSOPHIAE TI1E0RETICAE 
ET L1TT. humaniorum. 

Ad quaestionem ex Litteris Graecis: 

•Emendentur ex scriptoribus classicis Graecis quinque et 
•viginti minimum loci depravati , singulaeque emendationes 
•probenter et demonstrentur sermone Latino ad eam for- 
•mam et elegantiam, cuius exemplum luculentissimum est 
• in Moreti Variis Lectionibus.” 

Ordo accepti commentationes duas. 

Altera insignita erat versu Theognideo : *Avipuicoi 2« fjt.dra.iot 
vo/il^ofisv citiores oi/Sh • id est ducimur homines vanis opinio- 
nibus nec scimus quidquam; quam sententiam veram esse 
videtur commentationis auctor de semet ipse coniecluram fe- 
cisse. Namque etsi in Graecis scriptoribus lectitandis et in 
Platone ante omnes mullum versatus est, etsi tantum iudicio 
valet ut locos male habitos sagaciter indagare possit, etsi 
mullorum locorum labem probabiliter demonstravit, tamen 
operi, quod suscepit, erat impar, quoniam non itla valebat 
antiqui sermonis Graeci scientia et usu , ut in singulis locis 
emendandis, id est in ipsa scriptoris manu reponenda, omnes 
veritatis numeros absolvere posset : itaque in corruptela certa 
vanis opinionibus ducitur, et incertas proiicit coniecluras , 
non manifestas emendationes ex ipsa loci sententia, usu scri- 
ptoris, lectionis denique reliquiis elicit. 

Praeterea quod Mureli exemplum ei propositum erat ad imitan- 
dum ita neglexit, ut etiamsi caetera luculenta fuissent 

vel hac una de causa nulla eius ratio haberi potuisset. 

Contra altera commentatio, cui symbolum erat: Es irrt der 
Mensch so lang’ er strebt; multis nominibus Ordini placuit 
et visus est auctor id ipsum assecuius , quod in hoc genere ab 
adolescente optimum exspectari et sperari poterat. Jpparuit 
eum optimum quemque scriptorem Graecum diu ac mullum 
trivisse et eo ingenio natum esse ut quod esset in egregiis 
scriptoribus maonme egregium penitus persentisceret ac lotus 
Graecarum Litterarum amore arderet, deinde rationem et u- 
sum Graeci tatis accurate tenere, ut quod esset Aristophane, 
Thucydide, Platone, Xenophonte et aequalibus indignum cer- 
tis indiciis deprehenderet et quod ab eorum manu profectum 
esset evidenti correctione reponeret. Jpparuit eum circum- 
specto iudicio ea delibasse quae certa viderenler et convelli 
non posse : in qua re quamquam eum subinde ratio fugit et 

nonnumquam correctionem effudit, quam delebit dies quamque 
ipse aliquando repudiabit maturiore iudicio et maiore etiam 
Graecitatis usu ex assidua lectione collecto , tamen in magno 
numero locorum, quibus medicinam criticam adhibuit, pleros- 
que ita persanavit ut illas emendationes nulla umquam poeni- 
tentia aut oblivio oblilerare possit. 

Denique quae acute et ingeniose repetit, ea orationis venustate et 
lepore ornavit, ut rerum praestantiam sermonis suavitas fere 
aequaret. Muretum autem sic imitatus est ut ( quod maxime 
Ordo in Mureto commendando spectaverat) lectoris animum 
festivitate quadam iuvenili et urbanitate oblectaret, nec ieiune 
correctiones adnumeraret, quod ei feliciter cessit non sine mul- 
ta cura et labore, ut videtur; nam facile apparebat eum Grae- 
carum Litterarum aliquanto peritiorem esse quam Latinarum. 
Huic igitur praemium decernitur. Jperla schedula prodiit no- 
men ornatissimi 

GEORGII BIRSIE, 

Litterarum Humaniorum Candidati, Theologiae Studiosi 
in Academia Lugduno -Batava. 

Salve mi Birnie! Non tu inopinatus mihi es victor, uti nec 
inopinata eximia laus, qua te vel magis ornavisse mihi vide- 
tur Judicium Ordinis, quam decreto tibi, quod nunc Regis 
nomine accipis, victoriae praemio. Quare ego laetor, mi Care! 
haud minorem inesse tibi modestiae ac pietatis, quam aut 
doctrinae, aut ingenii, aut Conjecturarum capiendarum soleT- 
tiae copiam. Hinc enim ego fore laetus auguror, ut non 
tantum laudes tuas animo semper feras aequabili , sed quo te 
vidit Ordo ingenio natum, ut quid sit in egregiis scri- 
ptoribus maxime egregium penitus persentiscas, eodem et 
Sanctioribus, quibus destinatus es, Literis cultorem perpetuo 
maxime praeclarum te et eximium praestes. 

JUDICIUM ORDINIS JURECONSULTORUM. 

Ordo JCtorum duas ad disputandum posuit quaestiones, alleram 
de Vectigali Oresundico , ad quam nemo respondit, alteram 
de concinnando ex Ciceronis scriptis specimine Institutio* 
num Juris Civilis in artem redacti x. r. a. 

Jd quam una Ordini responsio oblata est hoc notata symbolo: 
»\vas ich gewollt, ist loblich.” Fisa est haec disputatio ita 
se sua commendare praestantia, ut ejus auctor nemini non 
laudum aemulo dubiam fecisset victoriam. Fehementer pla- 
cuit Ordini idonea materiae distributio , judicandi solerlia et 
magna doctrinae copia ex conjuncto litterarum et Juris Civilis 
studio diligenter comparata. 

Quare Ordo non dubitavit commentationis hujus scriptori prae- 
mium decernere. 

Resignata schedula auctor repertus est 

JACOBUS ANTONIUS FRUIN, 

Juris Candidatus in Academia Lugduno-BatavA. 

Nulli tibi superandi fuerunt competitores, praestantissime 
Froin! Sed eam Ordo Jureconsultorum in tuo scripto observavit 
praestantiam , ut nemini non laudum aemulo dubiam fecisses 
victoriam. En igitur debitum tibi atque decretum victoriae 
praemium! non tamen tibi magis, quam Commilitonibus , inci- 
tamento, ut, ad tui instar, illA singuli doctrinae copia 
crescant, quam, ex conjuncto scilicet Literarum et Juris Civilis 
studio diligenter comparatam, non sine magno animi gaudio in 
te nunc audivimus praedicari. 

Summopere vellem. Generosissimi Juvenes I nunc quidem 
novant vobis indicere opportunitatem certandi. Id tamen non 
nobis nunc datum est, sed , vicibus factis, indicet illam prope- 
diem Academia Rheno-Trajectina. Hoc vero vos, precor, 
agatis, ut certatores, imo victores, Leidenses proximo quoque 
anno haud frustra quaerantur. 

Igitur hoc unum restat, ut Academiae magistratum in successo- 
rem, quem a Rege mihi datum esse jam audivistis, nunc publice 
conferam. Itaque tu Cl. VerdamI hoc honorifico tuo munere 
sic fungere, auspice Deo, ut ex meis votis nulla non bona 
et maxime fausta tibi contingant. Sic, et te Rectore crescat 
porro ac floreat Academia Lugduno-Batava! 

t 

Ita tu faxis, Pater coelestis! Tibi pro omnibus beneficiis 
in hanc Academiam, in me, hoc anno, hoc die, collalis, gra- 
tias ago ex imo pectore, quas habeo maximas. 

Tibi sit laus , gloria, honos! 

DIXI. 

